wickkiey/tamil-wikipedia-chunked huggingface dataset:
# செட்டிநாடு

## நகரக் கோயில்கள்

செட்டிநாட்டில் உள்ள  
1.இளையாத்தன்குடி கோயில்  
2.மாத்தூர் கோவில்  
3.வைரவன்கோயில்  
4.இரணிக்கோயில்  
5. பிள்ளையார்பட்டி கோயில்  
6.நெமங்கோயில்  
7.இலுப்பைக்குடி கோயில்  
8.சூரைக்குடி கோயில்  
9.வேலங்குடி கோயில்  
ஆகிய ஒன்பது கோயில்கள் **நகரக் கோவில்கள்** என்று அழைக்கப்படுகிறது. இந்த ஒன்பது கோயில்களும் பாண்டியனால் நாட்டுக்கோட்டை நகரத்தாருக்கு வழங்கப்பட்டது. ஆரம்பத்தில் செங்கல்லால் ஆன சிறிய கோயிலாக இருந்து வந்துள்ளது பின்னர் நகரத்தாரால் பெரிய கற்றளி கோயிலாக எழுப்பட்டுள்ளது.
<poem>
::பிள்ளையார் பட்டியின் வயிரவன் கோயில்
::எல்லையுள நேமம் இரணியூர் மாற்றூர்
::இதரக் குடியிரண்டும் ஏனை இரண்டும்
::நகரத்தார் கோயில் நகர்.
</poem>
# அழகிய பெரியவன்

**அழகிய பெரியவன் (Azhagiya periyavan)** தமிழ் இலக்கிய உலகின் முக்கியமான படைப்பாளிகளில் ஒருவராவார்.நாவல் , சிறுகதை, கவிதை, கட்டுரை எனப் பல தளங்களில் தொடர்ந்து இயங்கி வருகிறார்.  
ஆசிரியராகப் பணிபுரியும் இவர் ஒரு மேடைப் பேச்சாளராகவும் புகழப்படுகிறார். தெளிந்த அரசியல் புரிதலுடன் தலித் மக்களின் பிரச்சினைகளை எழுதும் படைப்பாளிகளில் முக்கியமானதொரு படைப்பாளியாக இவர் அனைவரின் கவனத்தையும் ஈர்த்து வருவது குறிப்பிடத்தக்கதாகும். தமிழில் வெளிவரும் பல முன்னணி பத்திரிகைகளிலும் இலக்கிய இதழ்களிலும் இவரது படைப்புகள் இடம்பெற்றுள்ளன.  
தான் எழுதிய ‘தகப்பன் கொடி’ என்ற புதினத்திற்காக 2003 ஆம் ஆண்டும், 'உனக்கும் எனக்குமான சொல்' என்ற கவிதை நூலுக்காக 2010 ஆம் ஆண்டும் இரண்டு முறை தமிழக அரசின் விருதுகளைப் பெற்றுள்ளார். இவருடைய பல கதைகளும் கவிதைகளும் ஆங்கிலம், செக், இந்தி, உருது, வங்காளம், தெலுங்கு, கன்னடம், மலையாளம் ஆகிய மொழிகளில் மொழியாக்கம் செய்யப்பட்டு வெளியிடப்பட்டுள்ளன. மலையாள மொழியில் அழகிய பெரியவனின் இரண்டு நூல்கள் வெளியாகியுள்ளன. தற்போது ஒவ்வொரு விரலிலும் உலகம் என்ற தொடரை இவர் எழுதிக்கொண்டிருக்கிறார். தென்னிந்திய புத்தக விற்பனையாளர் மற்றும் பதிப்பாளர் சங்கம் (பபாசி) சார்பில் வழங்கப்படும் மறைந்த முதல்வர் கருணாநிதி பெயரிலான 2023 ஆம் ஆண்டிற்கான கலைஞர் பொற்கிழி விருது இவருக்கு அளிக்கப்பட்டது.
# அழகிய பெரியவன்

## வாழ்க்கைக் குறிப்பு

### பிறப்பு

அழகிய பெரியவன் 1968 ஆம் ஆண்டு மார்ச் மாதம் மூன்றாம் நாள் சின்னதுரை கமலம் தம்பதியருக்கு மகனாகப் பிறந்தார். எழுத்தாளர் நா.பார்த்தசாரதியின் குறிஞ்சிமலர் நாவலைப் படித்த இவரது தாய்மாமா அப்புதினத்தின் நாயகனான அரவிந்தனின் பெயரை இவருக்கு வைத்துள்ளார். இப்பெயரே அழகிய பெரியவனின் இயற்பெயராகும்.
# அழகிய பெரியவன்

## வாழ்க்கைக் குறிப்பு

### கல்வி

பேரணாம்பட்டுக்கு அருகில் உள்ள சாத்கர் என்ற கிராமத்தில் இருக்கும் அரசு ஊராட்சி ஒன்றிய நடுநிலைப்பள்ளியில் இவர் ஐந்தாம் வகுப்பு வரையில் படித்தார். பின்னர் ஆம்பூரில் உள்ள தேவலாபுரம் அரசினர் உயர்நிலைப்பள்ளியில் எட்டாம் வகுப்பு வரையிலும் தொடர்ந்து ஆம்பூரில் இருக்கும் கன்கார்டியா மேல்நிலைப்பள்ளியில் மேல்நிலை பள்ளி வகுப்பு வரையிலும் படித்தார். விலங்கியல் இளம் அறிவியல் பட்டப்படிப்பை வேலூரில் இருக்கும் ஊரிசு கல்லூரியில் படித்து முடித்தார்.
தன்னைச் சூழ்ந்துள்ள சமூகத்தின் நிகழ்வுகளால் உந்தப்பட்டு, அவ்வனுபவங்களை எதார்த்தமான சொல்லாடலால் கலைநயமிக்க படைப்புகளாக உருவாக்குவதால் அழகிய பெரியவன் தனித்துவம் பெறுகின்றார்.
# அழகிய பெரியவன்

## எழுதிய நூல்கள்

### சிறுகதை

1. தீட்டு
1. அழகிய பெரியவன் கதைகள்
1. நெரிக்கட்டு
1. கிளியம்மாவின் இளஞ்சிவப்புக்காலை
1. சிவபாலனின் இடப்பெயர்ச்சிக் குறிப்புகள்
1. குறடு
1. திசையெங்கும் சுவர்கள் கொண்ட கிராமம்
1. அழகிய பெரியவன் சிறுகதைகள்
1. அம்மா உழைப்பதை நிறுத்திக்கொண்டார்
1. அன்றாடம்
# அழகிய பெரியவன்

## எழுதிய நூல்கள்

### கவிதை

1. நீ நிகழ்ந்தபோது
1. அரூப நஞ்சு
1. ஞாபக விலங்கு
1. உனக்கும் எனக்குமான சொல்
# அழகிய பெரியவன்

## எழுதிய நூல்கள்

### நாவல்

1. தகப்பன் கொடி
1. வல்லிசை
1. யாம் சில அரிசி வேண்டினோம்
1. சின்னக்குடை
# அழகிய பெரியவன்

## எழுதிய நூல்கள்

### கட்டுரை

1. வெட்கம் கெட்ட நாடு
1. மூடிய முகங்களில்
1. கம்பளிப்பூச்சி இரவு
1. பெருகும் வேட்கை
1. மீள்கோணம்
1. தேநீர் மேசை
1. வகுப்பறையில் சாதி
1. மறைத்துப்பேச என்ன இருக்கு
# அழகிய பெரியவன்

## விருதுகளும் பரிசுகளும்

1. 1995 - தினமணி – ஆக்சசு கவிதைப் பரிசு
1. 1997 - கணையாழி குறுநாவல் பரிசு
1. 1999 – கணையாழி சம்பா நரேந்தர் குறுநாவல் பரிசு
1. 2001 - திருப்பூர் தமிழ்ச்சங்க விருது
1. 2002 – கலை இலக்கியப் பெருமன்ற பரிசு, தலித்முரசு கலை இலக்கிய விருது
1. 2003 – கலை இதழ் பரிசு, தமிழக அரசின் சிறந்த நாவலுக்கான பரிசு, பொ.மா. சுப்பிரமணியம் அறக்கட்டளை விருது
1. 2005 – இந்தியா டுடேவின் எதிர்கால நாயகர் விருது, தினமணி-நெய்வேலி புத்தகக் கண்காட்சி சிறுகதை பரிசு
1. 2010 – தமிழக அரசின் சிறந்த கவிதை நூல் பரிசு, சிற்பி இலக்கியப் பரிசு, த.மு.எ.ச வின் சிறந்த குறும்பட கதையாசிரியர் பரிசு
1. 2011 – சு.சமுத்திரம் நினைவு சிறுகதை விருது
1. 2013 – பெரியார் விருது, தமிழ் விருது.
1. 2018 – கு. அழகிரிசாமி சிறுகதை விருது, திருவள்ளுவர் பல்கலைக்கழகம் வழங்கிய The Vibrant Voice of the Subalterns என்ற பட்டம்.
# அழகிய பெரியவன்

## பிற சிறப்புகள்

1. பதினைந்துக்கும் மேற்பட்டோர் அழகிய பெரியவனின் படைப்புகளை ஆய்வு செய்து எம்.பில் மற்றும் முனைவர் பட்டங்களைப் பெற்றுள்ளனர். தமிழ்நாடு மற்றும் கேரளாவிலுள்ள பல பல்கலைக்கழகங்கள் மற்றும் கல்லூரிகளின் பாடத்திட்டத்தில் இவரது கதைகளும் கவிதைகளும் இடம்பெற்றுள்ளன.
1. தமிழக அரசின் காவலர் பயிற்சியில் பாலின நிகர்நிலை கருத்தாளராக ஓர் ஆண்டுகாலமும், தமிழ்நாடு அரசு ஆதிதிராவிடர், பழங்குடியினர் நிதிச்செலவு புரிந்துணர் குழுவின் கருத்தாளராக ஓர் ஆண்டும், மத்திய அரசின் தொலைபேசித் துறையில் வேலூர் மாவட்ட ஆலோசணைக்குழு உறுப்பினராக ஓராண்டும் பணிபுரிந்திருக்கிறார்.
1. 2009 ஆம் ஆண்டு பொன் சுதாவின் இயக்கத்தில் அழகிய பெரியவனின் குறடு என்ற சிறுகதை நடந்த கதை என்ற பெயரில் குறும்படமாக எடுக்கப்பட்டது. 2015 ஆம் ஆண்டு அரிகரசுதன் இயக்கத்தில் வெளியிடப்பட்ட கண்காணிக்கும் மரணம் என்ற குறும்படத்திற்கு இவர் கதை, வசனம், திரைக்கதை பொறுப்புகள் வகித்தார். 2017 ஆம் ஆண்டு அம்சன் குமார் இயக்கிய மனுசங்கடா என்ற திரைப்படத்தின் திரைக்கதைக்கு அழகிய பெரியவன் பங்களித்துள்ளார்.
1. தலித்முரசு, காக்கைச் சிறகினிலே மாத இதழ்களின் ஆசிரியர் குழுவில் உறுப்பினராகவும், நம்நற்றிணை காலாண்டு இலக்கிய இதழின் ஆலோசனைக் குழு உறுப்பினராகவும் அழகிய பெரியவன் இதழியல் பணிகளிலும் பங்கெடுத்து இயங்கி வருகிறார்.
# முருங்கை

**முருங்கை** மரத்தில் (*Moringa oleifera*) இருந்து பெறப்படும் முருங்கைக்காய், முருங்கை இலை (முருங்கைக்கீரை), முருங்கைப்பூ போன்றவை மனிதர்களால் சமைத்து உண்ணப்படும் உணவு ஆகும்.
# முருங்கை

## சொற்பிறப்பு

முரி எனும் சொல் ஒடிதல், கெடுதல் எனப் பொருள்படும். முருங்கு என்னும் சொல் முரி என்னும் சொல்லொடு தொடர்புள்ளது. முருங்குவது, அதாவது எளிதில் ஒடியக் கூடிய கிளைகளைக் கொண்டதே முருங்கை மரம் ஆகும்.
# முருங்கை

## பயிர் செய்யும் நாடுகள்

முருங்கை மரவகையைச் சேர்ந்தது. இது 30 அடி உயரம் வரை வளரக்கூடியது. இதன் ஆரம்பம் இமயமலை அடிவாரம் பின் பாக்கித்தான், வங்கதேசம் மற்றும் ஆப்கானித்தான் ஆகும். பிலிப்பைன்சிலும் ஆப்பிரிக்காவிலும் அதிகமாக இருந்துள்ளது. இஃது இந்தியாவில் ஆந்திரா, கர்நாடகா மற்றும் தமிழ்நாடு போன்ற மாநிலங்களில் அதிகமாகப் பயிரிடப்படுகிறது. இலங்கையிலும் காணப்படுகிறது. தாய்லாந்து, தைவானிலும் பயிராகிறது.
# முருங்கை

## வளரியல்பு

முருங்கை அனைத்து வகை மண்ணிலும் வளரக் கூடியது எனினும், மணல் சார்ந்த அங்ககத் தன்மை அதிகமுள்ள நிலங்களில் நன்றாக வளரும் தன்மையுடையது. இது வறண்ட, பாசன வசதி குறைந்த, வெப்பம் அதிகமுள்ள பகுதியிலும் நன்கு வளரக்கூடியது.
# முருங்கை

## தமிழ்நாட்டிலுள்ள வகைகள்

தமிழ்நாட்டில் யாழ்ப்பாண முருங்கை, சாவகச்சேரி முருங்கை, பால் முருங்கை, பூனை முருங்கை மற்றும் அந்தந்த இடங்களில் கிடைக்கும் வேறு சில வகைகளும் வீடுகளில் வளர்க்கப்படுகின்றன. விவசாயிகளால் குடுமியான் மலை-1, பெரியகுளம்-1 திண்டுக்கல் பகுதியில் உள்ள தெப்பத்துபட்டியிலும் ஆகிய வகைகள் பயிரிடப்பட்டு வளர்க்கப்படுகின்றன. ஓராண்டுப் பயிர்களான இவை ஆறு மாதங்களுக்குப் பின் காய்களை அளிக்கத் தொடங்கும். ஒரு மரத்திலிருந்து 200 முதல் 400 காய்கள் வரை கிடைக்கும்.
# முருங்கை

## பயன்கள்

முருங்கைக்காய் நீளமான அளவில் தடி போன்ற வடிவில் இருக்கும். முன்பெல்லாம் சிறிதாக இருந்த முருங்கைக்காய் தற்போது ஒரு மீட்டர் நீளத்திற்கு வளரக் கூடிய அளவில் புதிய ரகங்கள் கண்டுபிடிக்கப்பட்டுள்ளன. தமிழர்களிடையே முருங்கைக்காய் பிரட்டல், குழம்பு போன்றவை செய்யப் பயன்படுத்தப்படுகிறது. முருங்கை இலை கீரை போல வதக்கி, அல்லது வறுத்து உணவுக்குப் பயன்படுத்தப்படுகிறது. இது நீர் சுத்திகரிப்பு மற்றும் இதன் நஞ்சு எதிர்ப்பு பண்புகள் மற்றும் சோப்பு பண்புகளால் கை கழுவுதலில் பயன்படுத்த முடியும், மற்றும் பழங்காலத்திலிருந்து முருங்கை மூலிகை மருத்துவத்தில் பயன்படுத்தப்படுகிறது.  
இலைகள் மிகவும் சத்தான பகுதியாகும். இலைகளில் அத்தியாவசிய ஊட்டச்சத்துகள் மற்றும் தாதுக்கள் அடங்கி உள்ளது. இதில் வைட்டமின்கள் பி , சி, கே, புரோவிட்டமின் ஏ என்னும் பீட்டா கரோட்டின், மேலும் மாங்கனீசு, மற்றும் புரதம் போன்ற அத்தியாவசிய ஊட்டச்சத்துகள் கணிசமாக இருப்பதால் வளரும் நாடுகளில் இஃது ஊட்டச்சத்து மிகுந்த உணவாகப் பரிந்துரைக்கப்பட்டு வருகின்றது.
# ஓரான் பாமுக்

**ஓரான் பாமுக்** (*Orhan Pamuk*, பிறப்பு: சூன் 7, 1952) துருக்கியைச் சேர்ந்த பின்நவீனத்துவ புதின எழுத்தாளர். கொலம்பியா பல்கலைக்கழகத்தின் பேராசிரியராகவும் உள்ளார். இலக்கியத்திற்கான நோபல் பரிசை இவர் எனது பெயர் சிவப்பு என்ற புதினத்துக்காக 2006 ஆம் ஆண்டில் பெற்றார். நோபல் பரிசினை பெற்ற முதல் துருக்கியர் இவரே.
# ஓரான் பாமுக்

## படைப்புகள்

- Karanlık ve Işık (இருட்டும் வெளிச்சமும்)
- வெண்ணிறக் கோட்டை (The White Castle)
- கருப்புப் புத்தகம் (The Black Book)
- தி நியூ லைப் (The New Life)
- என் பெயர் சிவப்பு (My Name is Red)
- பனி (Snow)
- இசுதான்புல்: மெமோரிஸ் அன்ட் தி சிட்டி (Isthanbul: Memories and the City)  
இவற்றுள், The White Castle, The Black Book, My Name is Red, Snow, Isthanbul: Memories and the City ஆகிய ஐந்து நாவல்களும் தமிழில் முறையே, வெண்ணிறக் கோட்டை, கருப்புப் புத்தகம், என் பெயர் சிவப்பு, பனி, இஸ்தான்புல் எனும் தலைப்புகளில் மொழிபெயர்க்கப்பட்டிருக்கின்றன. இவற்றைக் காலச்சுவடு பதிப்பகம் வெளியிட்டிருக்கிறது.
# நான்சி அஜ்ரம்

**நான்சி நபில் அஜ்ரம்** (*Nancy Nabil Ajram*, பிறப்பு: மே 16, 1983) லெபனானைச் சேர்ந்த அராபியப் துள்ளிசைப் பாடகி. மத்திய கிழக்கு, மற்றும் அரபு நாடுகளில் மிகவும் புகழ் பெற்றவர். 2007 ஆம் ஆண்டில் பாடல் தொகுப்பு 30 மில்லியன்கள் வரையில் விற்பனையாகின. இதுவரையில் ஏழு தொகுப்புக்களை இவர் வெளியிட்டுள்ளார்.
# பியூரர் பதுங்கு அறை

**பியூரர் பதுங்கு அறை**(பியூரர் பங்கர்) என்று ஜெர்மானிய வேந்தரான ஃபியூரர் வசிக்கும் இல்லத்தை அல்லது மாளிகையை குறிப்பிடுவர்.  
**இரண்டு பதுங்கு அறைகள்**  
இது இரண்டு பிரிவுகளாக, இரண்டு மாளிகைகளாக கட்டப்பட்டது. ஒன்று வோர் பங்கர் பழைய பதுங்கு அறை இன்னொன்று **பியூரர் பங்கர்** புதியது. இது ஜெர்மன் நாடாளுமன்ற கட்டிடதிதிலிருந்து (**ரீச் சான்சிலர்**) 8.2 மீட்டர் தொலைவில் அமைந்திருந்தது. **பியூரர் பங்கர்** வோர்பங்கரின் கீழ் பகுதியில் அமைந்திருந்த்து.  
**கட்டுமானம்**  
இரண்டு பங்கர்களையும் இணைக்க படிக்கட்டுகளும் அமைக்கப்பட்டது. அதன் சுவர்கள் 4 மீட்டர் தடிமானம் கொண்டவையாக இருந்தன. 30 அறைகள் கொண்டதாக 2 அடுக்குகளாக அமைக்கப்பட்டிருந்தன. அதனிலிருந்து வெளியேற அவசர வழியொன்று அமைக்கப்பட்டு தோட்டத்துடன் இணைக்கப்பட்டிருந்த்து. இதன் கட்டுமானம் 1936 ல் ஒரு பகுதியாகவும் இரண்டாவது கட்டுமானம் 1943 லும் கட்டி முடிக்கப்பட்டது. இந்த கட்டுமான பொறுப்பை **ஹோச்சஸ்ட்** என்ற நிறுவனம் ஏற்றிருந்தது.  
**இட்லரின் திருமணம்**  
1945 ஜனவரி முதல் இந்த மாளிகையில் குடியேறி அவர் இறக்கும் காலம் வரை இதில் வசித்தார். அவருடன் இவா பிரான் , அவர் அதிகாரிகள் அனைவரும் குடியேறினர் . இட்லருக்கும் இவா பிரானுக்குமிடையே நடந்த திருமணம் இங்குதான்.  
**தாக்குதலுக்குள்ளான பொழுது**  
இம்மாளிகைக்காக பணிபுரிய **36** க்கும் மேற்பட்ட *பணியாளர்கள் ,மருத்துவர்கள், சமையலாளர்கள்* பணிஅமர்த்தப்பட்டனர். ஏராளமான கேளிக்கை விருந்துகளும் அரசியல் ஆலோசனைகளும் இங்குதான் நடைபெற்றன. 1945 ல் பெர்லினில் செஞ்சேனை தாக்குதலின் போது இம்மாளிகை தாக்கதலுக்குள்ளானபோது இதன் வலிமையான கட்டுமானம் இட்லரை காப்பாற்றியது.  
இங்குதான் இட்லரும் அவர் மனைவி இவா பிரானும் தற்கொலை புரிந்து இறந்தனர். இவ்விடத்தில் உள்ள தோட்டத்தில் இவர்களின் உடல்கள் எரியூட்டப்பட்டுக்கொண்டிருக்கும்பொழுது இம்மாளிகை ருஷ்ய அதிபர் ஜோசப் ஸ்டாலினின் செஞ்சேனைகளால் கைபற்றப்பட்டது.  
**இடிக்கப்படுதல்**  
1947 ல் நேச நாட்டு அணியினரால் இம்மாளிகை இடித்து தரை மட்டமாக்கப்பட்டது. இன்று அம்மாளிகை இருந்த தடயமே தெரியாத அளவுக்கு பல அடுக்குமாடி குடியிருப்புகளாகவும், உணவு விடுதிகளாகவும் உருமாறியுள்ளன.
# ஜி. எஸ். எல். வி

***ஜி.எஸ்.எல்.வி*** (*Geosynchronous Satellite Launch Vehicle-GSLV*) - ஒரு டெல்டா-II வகை செயற்கைக்கோள் ஏவு ஊர்தி (வாகனம்) ; இது இஸ்ரோவினால் இயக்கப்படும் ஒரு மீளப்பாவிக்க இயலாத அமைப்பு (இழக்கத்தக்கதொரு ஏவு அமைப்பு).
# ஜி. எஸ். எல். வி

## வரலாறு

இந்தியத் துணைக்கோள்களை புவிநிலை இடைப்பாதையில் செலுத்துவதற்காக 1980-இல் துவக்கப்பட்டது இத்திட்டம் : குறிப்பாக இன்சாட் II-வகை துணைக்கோள்கள். 1990-க்கு முன்னர் இத்தகைய ஏவு அமைப்புகளுக்காக ரஷ்யாவை நாடியிருந்தது இந்தியா. முதல் ஏவுதல் ஏப்ரல் 18, 2001 அன்று ஸ்ரீஹரிக்கோட்டாவிலிருந்து 1540 கிகி நிறை கொண்ட GSAT-1 என்ற துணைக்கோளை GSLV D-1 என்ற ஊர்தியின் மூலம் நிகழ்த்தப்பட்டது. ஜீயெசெல்விக்களின் முன்னோடி பீ. எஸ். எல். வி எனப்படும் துருவ செயற்கைக்கோள் ஏவு ஊர்தி ஆகும்.
# ஜி. எஸ். எல். வி

## ஜி.எஸ்.எல்.வி-D3 (மார்க் II வகை)

மிகவும் முக்கியத்துவம் வாய்ந்த இஃது மூன்றாவது மேம்பாட்டுப் பயணம்; ஜீயெசெல்வியின் ஆறாவது பயணம். இவ்விரிசு 15 ஏப்ரல் 2010 அன்று ஸ்ரீஹரிக்கோட்டாவிலிருந்து ஏவப்பட்டது; இப்பயணத்தில் 2,220 கிகி நிறையுடைய ஜீசாட்-4 என்ற (ஆய்வுக்குரிய) தொடர்புத் துணைக்கோள் புவிநிலை இடைப்பாதையில் செலுத்தப்படுவதாக இருந்தது. ஆனால், முதலிரு பாகங்களும் சரியாக எரிந்து சரியான பாதையில் சென்று கொண்டிருந்த நிலையில் (304 விநாடிகளுக்கு பிறகு), மேல் பாகமான கடுங்குளிர் பாகத்தில் இருக்கும் முக்கிய கடுங்குளிர் இயந்திரம் சரியாக எரிந்தும், இரு வெர்னியர் கடுங்குளிர் இயந்திரங்கள் சரியாக இயங்காததால், விரிசு தன் நிர்ணயித்த பாதையில் செல்லாமல் வங்காள விரிகுடாவில் வீழ்ந்தது. இவ்விரு இயந்திரங்களும் தான் கடைசி பாகத்தை நிலையான பாதையில் செலுத்தவல்லன. இருப்பினும், இந்தியக் கடுங்குளிர் இயந்திரத்துடன் அடுத்த பயணம் ஒரு வருடத்திற்குள் நடக்கும் என்று இசுரோ தலைவர் கே. இராதாகிருஷ்ணன் கூறியுள்ளார்..  
இதில் விக்ரம் சாராபாய் விண்வெளி மையத்தில் ஜீயெசெல்வி ஊர்தியும் பெங்களூருவிலுள்ள இசுரோ துணைக்கோள் மையத்தில் ஜீசாட்-4 துணைக்கோளும் கடுங்குளிர் மேலடுக்கு மகேந்திரகிரியிலுள்ள திரவ உந்துகை அமைப்பு மையத்திலும் தயாரிக்கப்பட்டன. இதுவரை ஏவப்பட்டிருந்த ஐந்து ஊர்திகளும் (ஜீயெசெல்வி-மார்க் I) ரஷ்ய கடுங்குளிர் மேல் பாகத்தைக் கொண்டிருந்தன;
# ஜி. எஸ். எல். வி

## ஜி.எஸ்.எல்.வி-D3 (மார்க் II வகை)

#### ஜீயெசெல்வி-D3 யின் சிறப்புகள்

- இந்தியத் தொழில்நுட்பத்தில் உருவான கடுங்குளிர் மேலடுக்கு.
- மேம்படுத்தப்பட்ட தொலைத்தொடர்பு அமைப்பு, மேம்படுத்தப்பட்ட திட்டக் கணினிகள்.
- பெரியளவிலான கூட்டுப்பொருள் தள்ளுசுமை-சீர்வடிவம்.
# ஜி. எஸ். எல். வி

## ஜி.எஸ்.எல்.வி-D3 (மார்க் II வகை)

### கடுங்குளிர் மேல் பாகம்

இப்பயணத்தில் முதன்முறையாக இந்தியாவிலேயே தயாரிக்கப்பட்ட கடுங்குளிர் மேலடுக்கு பயன்படுத்தப்படுகிறது; இதுவரையில், ரஷ்யாவின் கடுங்குளிர் தொழில்நுட்ப உதவியோடு மேலடுக்குகள் செய்யப்பட்டன. 1992- இல் இத்தொழில்நுட்பத்தை ரஷ்யாவிடமிருந்து இந்தியா பெறுவதாக இருந்த நிலையில், அமெரிக்கா அளித்த நெருக்கடியால் ரஷ்யாவினால் அத்தொழில்நுட்பத்தை வழங்க இயலவில்லை. எனவே அத்தொழில்நுட்பத்தை உள்நாட்டிலேயே உருவாக்கத் திட்டமிடப்பட்டு இப்போது நிறைவேறியுள்ளதாக இசுரோவின் தலைவர் கூறியுள்ளார். இம்மேலடுக்கும் அதிலுள்ள இயந்திரம், பயன்படுத்தப்பட்டுள்ள மின்னணுவியல், எரிபொருள் தொட்டி இவ்வனைத்துமே தமிழ்நாட்டின் மகேந்திரகிரியிலுள்ள திரவ உந்துகை அமைப்பு மையத்தில் உருவாக்கப்பட்டன.  
“இவ்வமைப்பை உருவாக்குவதற்கு பல சிக்கலான தொழில்நுட்பங்களில் நல்தேர்ச்சியடைய வேண்டியிருந்தது: குறிப்பாக, பொருள்களின் தொழில்நுட்பம், நிமிடத்திற்கு 42,000 சுழற்சிகளை மேற்கொள்ளும் சுழல் ஏற்றிகளையும் சுழலிகளையும் கடுங்குளிர் வெப்பநிலைகளில் இயக்கவல்லதொரு தொழில்நுட்பம்; மேலும் திரவ ஆக்சிசனும் திரவ ஐதிரசனும் உள்ள கடுங்குளிர் வெப்பநிலையில் உலோகங்கள் நொறுங்குந்தன்மையை அடைகின்றன. எனவே புது உலோகக்கலவைகளையும் புதிய பற்றவைத்தல் முறைகளையும் புதிய வகை உசவிகளையும் உருவாக்க வேண்டியிருந்தது” என்கிறார் இத்திட்ட இயக்குநர் ரவீந்திரநாத்.  
இத்தொழில்நுட்பத்தில் நல்தேர்ச்சி அடைந்துள்ளதை அடுத்து இந்தியா, அமெரிக்கா, ஐரோப்பா, ரஷ்யா, ஜப்பான், சைனா ஆகியோர் அடங்கிய சிறந்தோர் குழுவில் சேர்ந்துள்ளது. 1994- ஆம் ஆண்டில் தொடங்கிய இத்தொழில்நுட்பப் பணியின் மொத்த செலவு தோரயமாக 334 கோடி ரூபாய்.
# ஜி. எஸ். எல். வி

## ஜி.எஸ்.எல்.வி-D3 (மார்க் II வகை)

### ஜீசாட்-4

இது 2,200 கிகி நிறையுடைய ஆய்வுக்குரிய துணைக்கோள்; இதில் **ககன்** என்று பெயரிடப்பட்டுள்ள வழிநடத்து தள்ளுசுமை உள்ளது. இது ஒரு நில வழிநடத்து அமைப்பாகும். இதன் மூலம் (படைத்துறை-சாராத) குடிமுறை விமானங்களுக்கும் வழிநடத்து-தொழில்நுட்பம் மேம்பாடு அடையும். மேலும் ஒரு முக்கிய ஆய்வாக Ka அதிர்வெண்-பட்டையில் இயங்கக்கூடிய மீளாக்க (சைகை) வாங்கியனுப்பி இதன் தள்ளுசுமையில் அமைந்துள்ளது.
# ஜி. எஸ். எல். வி

## ஏவுதல் வரலாறு

இதன் முதலிரு பயணங்கள், 18 ஏப்ரல் 2001 அன்று ஜிசாட்-1 செலுத்தப்படுவதற்கும் 8 மே 2003 அன்று ஜிசாட்-2 செலுத்தப்படுவதற்கும், பயன்பட்டன; இவையிரண்டுமே மேம்பாட்டுப் பயணங்கள் தாம். முதல் பயன்தரத்தக்க பயணம் 20 செப்டம்பர் 2004 அன்று ஜீயெசெல்வி எப்01 - ஆல் மேற்கொள்ளப்பட்டு எடியுசாட் தொடர்புத் துணைக்கோளை புவியிசைவு சுற்றுப்பாதையில் செலுத்தியது.
*அனைத்து ஜி.எஸ்.எல்.வி பயணங்களும் சிறீஅரிகோட்டாவில் உள்ள சத்தீஷ் தவான் விண்வெளி மையத்தில் இருந்து ஏவப்பட்டன.*  
| பயணம் | வகை | ஏவு நாள்/காலம் (UTC) | ஏவுதளம் | தள்ளுசுமை | தள்ளுசுமை நிறை | குறிப்புகள் |  |
| --- | --- | --- | --- | --- | --- | --- | --- |
| D1 | 18 ஏப்ரல் 2001
10:13 | முதல் தளம் | GSAT-1 | 1,540&nbsp;கிகி | <sub>இது ஒரு மேம்பாட்டுப் பயணம், மேல் பகுதி முழுமையாக செயல்படாததால் நிர்ணயிக்கப்பட்ட சுற்றுப்பாதையை விடவும் குறைவான உயரத்தில் தள்ளுசுமை செலுத்தப்பட்டது.</sub> |  |  |
| D2 | GSLV Mk.I(a) | 8 மே 2003
11:28 | முதல் தளம் | GSAT-2 | 1,825&nbsp;கிகி | <sub>வெற்றி. இதுவும் ஒரு மேம்பாட்டுப் பயணம்</sub> |  |
| F01 | GSLV Mk.I(b) | 10:31 | முதல் தளம் | EDUSAT | 1,950&nbsp;கிகி | <sub>வெற்றி. இதுவே முதல் செயல்பாட்டுப் பயணம்</sub> |  |
| F02 | GSLV Mk.I(b) | 10 சூலை 2006
12:08 | இரண்டாவது தளம் | INSAT-4C | 2,168&nbsp;kg | <sub>தோல்வி. விரிசின் பாதை திசைமாறியதால் ஊர்தி, துணைக்கோள் இரண்டுமே அழிக்கப்பட்டன</sub> |  |
| F04 | GSLV Mk.I(b) | 2 செப்டம்பர் 2007
12:51 | இரண்டாவது தளம் | 2,160&nbsp;கிகி | <sub>முழுமையான வெற்றியல்ல. விரிசின் குறை-செயல்பாட்டினால் புவிநெடுந்தொலைவு குறைவாகவும் சாய்வு அதிகமாகவும் ஆகின. </sub> <sub>இருப்பினும் தள்ளுசுமை நிர்ணயிக்கப்பட்ட புவிநிலை இடைப்பாதையில் நிறுத்தப்பட்டது.</sub> |  |  |
| D3 | GSLV Mk.II | 15 ஏப்ரல் 2010
12:57 | இரண்டாவது தளம் | GSAT-4 | 2,220&nbsp;கிகி | தோல்வி. |  |
| F06 | GSLV Mk.I | 25 திசம்பர் 2010
10:34 | இரண்டாவது | GSAT-5P | 2,130&nbsp;கிகி | தோல்வி. திரவ எரிபொருள் பூஸ்டர் மீது கட்டுப்பாட்டை இழந்த பிறகு வரம்பு பாதுகாப்பு அலுவலரால் ஏவுகளம் அழிக்கப்பட்டது. |  |
| D5 | Mk.II | 2014(05.01.2014)4:18 pm IST | இரண்டாவது தளம் | GSAT-14 | 1,980 கிகி | வெற்றி. |  |
| D6 | Mk.II | 27 ஆகஸ்ட் 2015
11:22 | இரண்டாவது தளம் | GSAT-6 | 2,117 கிகி | வெற்றி |  |
| F05 | Mk.II | 8 செப்டம்பர் 2016
11:20 | இரண்டாவது தளம் | INSAT-3DR | 2211 கிகி | வெற்றி. முதல் செயற்பாட்டு ஏவல். INSAT-3DR ஒரு மேம்பட்ட வளிமண்டல வானிலை செயற்கைக்கோள் ஆகும். |  |
| F09 | Mk.II | 5 மே 2017
11:27 | இரண்டாவது தளம் | GSAT-9 / South Asia Satellite | 2230 கிகி | வெற்றி. தெற்காசிய செயற்கைக்கோள் முன்பு SAARC சேட்டிலைட் என பெயரிடப்பட்டது. |  |
| F08 | Mk.II | 29 மார்ச் 2018
11:26 | இரண்டாவது தளம் | GSAT-6A | 2140 கிகி | வெற்றி. இந்த ராக்கெட் ஓர் மேம்படுத்தப்பட்ட விகாஸ் என்ஜினை இரண்டாம் படியில் பயன்படுத்தியது. அதன் திறன் 848 கிலோநியூட்டன் ஆகும். வெற்றிகரமான ஏவலுக்கு பிறகும், செயற்கைகோள் ஏவப்பட்ட 48 மணி நேரத்தின் பிறகு அது செயல்யிழந்தது. |  |
| F11 | Mk.II | 19டிசம்பர் 2018
10:40 | இரண்டாவது தளம் | GSAT-7A | 2250 கிகி | வெற்றி. மேம்படுத்தப்பட்ட விகாஸ் என்ஜினை இரண்டாம் படியில் பயன்படுத்தியது. | } |
# ஜி. எஸ். எல். வி

## சாதனை

**ஜி.எஸ்.எல்.வி., - டி5 செலுத்து வாகனம்** நீண்ட முயற்சிக்குப் பின்னர் இந்திய விஞ்ஞானிகள் 05.01.2014 அன்று வெற்றிகரமாக விண்ணில் செலுத்தி சாதனை படைத்துள்ளார்கள். இதன் மூலம் உலக நாடுகளில் கிரயோஜெனிக் தொழில்நுட்பம் கொண்டு செயற்கைக் கோள்களை ஏவும் நாடுகளில் இந்தியா 6 வது இடத்தில் உள்ளது. இந்த செலுத்து வாகனம் 3 நிலைகளைக்கொண்ட இது, 1982 கிலோ எடைகொண்ட 14 செயற்கைக் கோள்களை சுமந்து சென்றது. இதன் திட்ட மதிப்பு 350 கோடி ஆகும். 20 ஆண்டுகள் ஆய்வில் 2 கட்ட தோல்வியைத் தொடர்ந்து தற்போது இந்தியா சாதனை புரிந்துள்ளது.
# ஜி. எஸ். எல். வி

## இப்பக்கத்தில் பயன்படுத்தப்பட்டுள்ள கலைச்சொற்கள்

செயற்கைக்கோள்/துணைக்கோள் - (artificial) satellite; ஏவு ஊர்தி - launch vehicle; மீளப்பாவிக்க இயலாத அமைப்பு (இழக்கத்தக்கதொரு ஏவு அமைப்பு) - expendable launch system; புவிநிலை இடைப்பாதை - geostationary transfer orbit; தள்ளுசுமை-சீர்வடிவம் - payload fairing; தள்ளுசுமை - payload; உள்ளகம் - core; உயர்த்தி - booster; உந்தி - propellant system; கடுங்குளிர் மேலடுக்கு - cryogenic upper stage (CUS); ஏவுதல்கள் - launches; மேம்பாட்டுப் பயணம் - developmental flight; பயன்தரத்தக்க பயணம் - operational flight; விரிசு - rocket; ஆய்வுக்குரிய - experimental; தொடர்புத் துணைக்கோள் - communications satellite; நல்தேர்ச்சி - mastery; பொருள்களின் தொழில்நுட்பம் - materials technology; சுழல் ஏற்றி - rotary pump; சுழலி - turbine; நொறுங்குந்தன்மை - brittle; பற்றவைத்தல் - welding; உசவி - lubricant; சிறந்தோர் குழு - elite group; வழிநடத்து தள்ளுசுமை - navigation payload; நில வழிநடத்து அமைப்பு - global positioning system; அதிர்வெண்-பட்டை - frequency band; சைகை - signal; வாங்கியனுப்பி - transponder; மேம்படுத்தப்பட்ட தொலைத்தொடர்பு அமைப்பு - advanced telemetry system; கூட்டுப்பொருள் தள்ளுசுமை-சீர்வடிவம் - composite payload fairing;
# கிருத யுகம்

**கிருத யுகம்** அல்லது **சத்திய யுகம்** என்பது இந்து சமயத்தில் சொல்லப்படும் நான்கு யுகங்கள் அல்லது பெரும் காலப் பிரிவுகளில் ஒன்று. இந்த யுகமானது, 17,28,000 ஆண்டுகளை கொண்டதாகும். இந்து சமயத்தின்படி இது உண்மையின் காலம் எனப்படுகிறது. அக் காலத்தில் மனித இனம் கடவுளரால் ஆளப்பட்டதாகச் சொல்லப்படுகிறது. ஒவ்வொரு வேலையும், வெளிப்பாடும் தூய இலட்சியத் தன்மைக்கு நெருக்கமாக இருந்தது. இது சில சமயங்களில் பொற்காலம் எனவும் குறிப்பிடப்படுவது உண்டு. கிருத யுகத்தில் மக்கள் நீண்ட வாழ்நாட்களையும் கொண்டிருந்தனராம்.  
சுழற்சி முறையில் வருவதாகக் கருதப்படும் நான்கு யுகங்களில் கிருத யுகமே முதல் யுகம். அறிவு, தியானம், தவம் என்பன இந்த யுகத்தில் சிறப்புப் பெற்றிருந்தன. இந்த யுகத்தில் மனிதரின் வாழ்நாள் 100,000 ஆண்டுகளாக இருந்ததாகப் பழங்கால இந்துக்கள் நம்பினர்.
# மறைபுற நோக்கி

**மறைபுற நோக்கி** அல்லது **பெரிஸ்கோப் கருவி** (*Periscope*) என்பது மறைந்திருந்தபடி சூழலை கண்காணிக்க தகுந்த ஒர் ஒளியியல் கருவியாகும். அதன் மிகக் குறைந்த வடிவமைப்பில், இக்கருவி ஒரு குழலின் இருமுனைகளிலும் பிரதிபலிக்கக்கூடிய கண்ணாடிகளை 45 பாகையில் கொண்டது. மேம்பட்ட வடிவத்தில், கண்ணாடிக்கு மாறாக, பல்வேறு வில்லைகளும், பட்டகங்களும் காட்சியை தெளிவாக, விரிவாக காண பயன்படுத்தப் படுகிறது.
இத்தகைய கருவி மூலம் ஒரு முனையில், கண்ணாடியில் விழும் பிம்பங்களை, குழலின் அடுத்த முனையில் உள்ள கண்ணாடியில் காணலாம். இக்கருவி, இரண்டாம் உலகப் போரின் போது பகைவர் நிலைகளை பதுங்கு குழிகளின் உள்ளே இருந்த படியே கண்காணிக்க உதவியது. மறைபுற நோக்கி பல்வேறு கவச வாகனங்களிலும், நீர்மூழ்கிக் கப்பகளிலும் பெரிதும் பயன்படுத்தப் படுகிறது.
# சென்னை மாநிலம்

(1953–1956) (மாநில மறுசீரமைப்புச் சட்டம் 1956), சென்னை மாநிலம் மஞ்சளில்]]  
**சென்னை மாநிலம்** (*Madras State*) இந்தியக் குடியரசில் ஒரு மாநிலம். இது தற்கால தமிழ்நாட்டின் முன்னோடியாகும். பிரித்தானியாவின் இந்தியாவில் சென்னை மாகாணம் என்று வழங்கப்பட்ட பகுதிகள், 1950 இல் இந்தியா குடியரசானவுடன் சென்னை மாநிலம் என்றழைப்படலாயின. 1950 முதல் 1953 வரை ஒருங்கிணைந்த சென்னை மாகாணத்தின் அனைத்து பகுதிகளும் சென்னை மாநிலத்தில் இடம் பெற்றிருந்தன. இவையாவன - தற்கால தமிழ்நாடு, ஆந்திரப் பிரதேசத்தின் ஆந்திர மாவட்டங்கள், கர்நாடகத்தின் தெற்கு கனரா மாவட்டம் மற்றும் கேரளத்தின் மலபார் மாவட்டம். அக்டோபர் 1, 1953 இல் ஆந்திர மாவட்டம் சென்னை மாநிலத்திலிருந்து பிரிந்து தனி மாநிலமாகியது. 1956 இல் மொழி வாரியாக மாநிலங்களை அமைக்க மாநில புனரமைப்புச் சட்டம் (*States Reorgansiation Act*) கொண்டுவரப்பட்டது. இதனால் சென்னை மாநிலத்தின் கன்னடம் பேசும் பகுதிகள் கர்நாடக மாநிலத்துடனும், மலையாளம் பேசும் பகுதிகள் கேரளத்துடன் இணைக்கப்பட்டன. திருவிதாங்கூர் சம்ஸ்தானத்தின் பகுதியாக விளங்கிய நான்கு தாலுக்காக்களை உள்ளடக்கிய பகுதிகள் கன்னியாகுமரி மாவட்டம் என்ற பெயரில் சென்னை மாநிலத்துடன் இணைக்கப்பட்டது. 1959 இல் ஆந்திரப் பிரதேசத்துடன் ஏற்பட்ட எல்லை ஒப்பந்தத்தின் மூலம் திருத்தணி சென்னை மாநிலத்துடன் இணைக்கப்பட்டது. கண்டன் சங்கரலிங்க நாடார் சென்னை மாநிலம் என்பதை தமிழ்நாடு என்று பெயர் மாற்றம் செய்வதற்காக 78 நாட்கள் உண்ணா நோன்பிருந்து அக்டோபர் 13, 1956ல் உயிர் துறந்தார். 12 ஆண்டுகளுக்கு பிறகு 03.10.1966 க்கு முன்பே சென்னை மாநிலம் என்ற பெயர் தமிழ்நாடு என்று மாற்றப்பட்டது.
# சென்னை மாநிலம்

## மேலும் பார்க்கவும்

- சென்னை மாகாணம்
- தமிழ்நாடு
- தமிழ்நாட்டு முதலமைச்சர்களின் பட்டியல்
- ஆந்திரப் பிரதேசம்
- கேரளம்
- கருநாடகம்
# விக்கிப்பீடியா:விக்கிப்பீடியா பயிற்சி

|இந்திய அறிவியல் கழக பட்டறை]]
, விக்கியூடக நிறுவனர் சிம்போ வேல்சு, தற்போதைய செயலாக்க தலைவர் சூ கார்டனர் சந்திப்பு]]  
உங்களுக்கு விக்கிப்பீடியாவில் எழுத, பயன்படுத்த பயிற்சி வேண்டுமா? உங்கள் ஊருக்கே நேரடியாக வந்து நேரடியாகப் பயிற்சி அளிக்க முயல்வோம். தமிழ் விக்கிப்பீடியாவை அறிமுகப்படுத்தல் பற்றி மேலதிக தகவல்களுக்கு அறிமுகப்படுத்தல் பக்கத்தை பாக்கவும்.
# விக்கிப்பீடியா:விக்கிப்பீடியா பயிற்சி

## பயிற்சித் தலைப்புகள்

1. விக்கிப்பீடியாவில் எழுதுதல், பயன்படுத்தல்
1. தமிழ்த் தட்டச்சு
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

இந்தியாவிலும் பிற நாடுகளிலும் தமிழ் விக்கிப்பீடியாவில் பங்களிப்பது எப்படி என்பது குறித்துப் பயிற்சியளிக்க விரும்பும் சில பயனர்கள் குறித்த விபரங்கள் இங்குத் தரப்பட்டுள்ளது.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### இந்தியா, தமிழ்நாடு

இந்தியாவில் கர்நாடக மாநிலத்தில் பெங்களூரிலும், தமிழ்நாட்டில் சில இடங்களிலும் தமிழ் விக்கிப்பீடியாவில் பங்களிப்பு செய்வது குறித்த பயிற்சியளிக்க விருப்பமுடையவர்களும் அவர்கள் பயிற்சியளிக்க விரும்பும் இடங்களும் குறித்த விபரங்கள் கீழே தரப்பட்டுள்ளது.  
- ரவி - கோவை, திருச்சி, சென்னை, புதுச்சேரி, செங்கல்பட்டு, புதுக்கோட்டை ஆகிய இடங்களில் பயிற்சி அளிக்க இயலும்.
- சுந்தர் - பெங்களூர், மதுரை, திண்டுக்கல் ஆகிய இடங்களில் பயிற்சி அளிக்க இயலும்.
- கார்த்திக் - பெங்களூர், கரூர், இராசிபுரம் ஆகிய இடங்களில் பயிற்சி அளிக்க இயலும்.
- சத்தியா - பெங்களூர், சென்னை ஆகிய இடங்களில் பயிற்சி அளிக்க இயலும்.
- கணேஷ் - சென்னையில் பயிற்சி அளிக்க இயலும்.
- தேனி.எம்.சுப்பிரமணி - தேனி,மதுரை,திண்டுக்கல், திருநெல்வேலிமாவட்டத்தில் பயிற்சி அளிக்க இயலும்.
- சக்திவேல் - கோவை,ஈரோடு,சேலம்,நாமக்கல் ஆகிய மாவட்டங்களில் பயிற்சி அளிக்க இயலும்.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### கனடா

- நற்கீரன் - ரொறன்ரோ பெரு நகரப்பகுதியில் (Greater Toronto Area) பயிற்சி அளிக்க இயலும்.
- செல்வா - கிட்சனர்-வாட்டர்லூ-குவெல்ச்-கேம்பிரிட்ச்சு, தொராண்டோ (ரொறன்ரோ, டொராண்டோ)
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### ஆசுதிரேலியா

- சிறீதரன் - சிட்னி நகர, மற்றும் புறநகர் பகுதிகளில்.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### அமெரிக்கா

- தானியேல் பாண்டியன் - சிக்காகோ நகர் புறநகர் பகுதியில்
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### மலேசியா

- கி.சதீசு குமார் - பினாங்கு, மலேசியா ஆகிய இடங்களில் பயிற்சி அளிக்க இயலும்.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### ஐக்கிய அரபு நாடுகள்

- இ. மயூரநாதன் - சார்ஜா, துபாய், அஜ்மான் ஆகிய இடங்களில்.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### ஹொங்கொங்

- அருண் - ஹொங்கொங் தீவு, கவ்லூன் பகுதி, யுங் லோங், மொங் கொக் ஆகிய இடங்களில் பயிற்சி அளிக்க முடியும்.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### இலங்கை

- சஞ்சீவி சிவகுமார் - மட்டக்களப்பு, கல்முனை ஆகிய இடங்களில் பயிற்சி அளிக்க இயலும்.
- ஹோபிநாத் - திருகோணமலை, மட்டக்களப்பு, வவுனியா, மன்னார், யாழ்ப்பாணம் ஆகிய இடங்களில் பயிற்சி அளிக்க இயலும்
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### நோர்வே

- கலை - பேர்கன் இல் எப்போதும் பயிற்சி அளிக்க இயலும். வேறு இடங்களில் நான் போகும் சந்தர்ப்பங்களில் பயிற்சி அளிக்க இயலும்.
# விக்கிப்பீடியா:விக்கிப்பீடியா பயிற்சி

## பயிற்சி அளிக்க விரும்புவோர்

### பிற நாடுகள்

#### யேர்மனி

- பயனர்:சிவம் பெர்லின் நகரில் பயிட்சி அளிக்க முடியும்.--சிவம் 11:54, 24 செப்டெம்பர் 2012 (UTC)
# விக்கிப்பீடியா:விக்கிப்பீடியா பயிற்சி

## இதுவரை நடந்த பயிற்சி வகுப்புகள்

- மார்ச்சு 21, 2009 - பெங்களூரு, இந்தியா.
- சூன் 14, 2009 - சென்னை, இந்தியா.
- நவம்பர் 13, 2010 - பேர்கன், நோர்வே
- நவம்பர் 14, 2010 - சென்னை, இந்தியா.
- டிசம்பர் 28, 2010 - மட்டக்களப்பு, இலங்கை
- சனவரி 15, 2011 - சென்னை, இந்தியா
- சனவரி 16, 2011 - ரொன்றரோ, கனடா
- பெப்ரவரி 6, 2011 சென்னை, இந்தியா
- பெப்ரவரி 20, 2011 திருச்சி, இந்தியா
- பிப்ரவரி 20, 2011 புதுச்சேரி, இந்தியா
- பெப்ரவரி 26, 2011 கோவை, இந்தியா
- மார்ச் 5, 2011 புத்தனாம்பட்டி,இந்தியா
- மார்ச் 5, 2011 சேலம்,இந்தியா
# விக்கிப்பீடியா:விக்கிப்பீடியா பயிற்சி

## இதுவரை நடந்த பயிற்சி வகுப்புகள்

### கடந்த பயிற்சிப் பட்டறை/அறிவிப்புகள்

1. 2007 சென்னை
1. சனவரி 18, 2009 சென்னை
1. சனவரி 31, 2009 பெங்களூர்
# விக்கிப்பீடியா:விக்கிப்பீடியா பயிற்சி

## பயிற்சிக்கு இடம், கணினி அளிக்க விரும்புவோர்

உங்களிடம் குறைந்தது இரண்டு கணினிகள், அகலப்பட்டை இணைய இணைப்பு, 10 முதல் 20 பேர் அமரக்கூடிய அளவு இடம் உண்டா? ஞாயிறு, சனி நாட்களில் 2 முதல் 4 மணி நேரம் விக்கி பயிற்சி வகுப்பு நடத்த இடம் அளிக்க இயலுமா? எங்களுக்கு உதவுங்கள்.
- பெயர் 1
- பெயர் 2
# விக்கிப்பீடியா:விக்கிப்பீடியா பயிற்சி

## இதர நிகழ்வுகளில் தமிழ் விக்கிப்பீடியாவை அறிமுகப்படுத்தல்

- சூன் 13, 2009 - விக்கிப்பீடியா:விக்கிப்பீடியாவுக்கு வலைப்பதிவர்கள் ஆற்றக்கூடிய பங்களிப்புகள்
- பெப்ரவரி 20, 2009 - 4 பிப, ICSA கூடம், ஜீவன ஜோதி கட்டிடம், கன்னிமாரா நூலகத்திற்கு எதிரில் - அருண், குணா - தமிழ்ஸ்டுடியோ
- ஜனவரி 24, 2009 - ரொறன்ரோ, கனடா - தமிழில் தகவல் தொழில்நுட்பம் செயலமர்வு - பீல் முதுதமிழர் சங்கம் - அனுராஜ்
- வட அமெரிக்கத் தமிழ்ச் சங்கப் பேரவை 2008 மாநாடு, தமிழ்க் கணிமை பயிற்சிப் பட்டறையில்
- ஆகஸ்ட் 5, 2007 - தமிழ் வலைப்பதிவர் பட்டறை - சென்னைப் பல்கலைக்கழக தமிழ்த்துறை அரங்கு
# விக்கிப்பீடியா:விக்கிப்பீடியா பயிற்சி

## தமிழ் விக்கிப்பீடியா நூல்

தமிழ் விக்கிப்பீடியாவில் பங்களிப்பது குறித்த பல தகவல்களை உள்ளடக்கிய தேனி.எம்.சுப்பிரமணி எழுதிய தமிழ் விக்கிப்பீடியா நூல் பயிற்சிக்கு உதவக்கூடியதாக இருக்கும்.
# கனடிய ஜனநாயக தமிழ்ப் பண்பாட்டு ஒன்றியம்

**கனடிய ஜனநாயக தமிழ்ப் பண்பாட்டு ஒன்றியம்** (Canadian Democratic Tamil Cultural Association ) என்பது விடுதலைப் புலிகளுக்கு சார்பான கனடிய தமிழர் அமைப்புகளுக்கு மாற்றாக 2008 ஆண்டில் அமைக்கப்பட்ட அமைப்பு ஆகும். இதன் தலைவராக Dr. சாம் ராசேந்திரன் செயற்படுகிறார். இன்னொமொரு முக்கிய செயற்பாட்டாளர் லெனின் பென்டிக் (Lenin Benedict) ஆவார். இலங்கை அரசு, சிங்கள மக்கள், புலி எதிர்ப்பு ஈழ இயக்கங்கள் என பல தரப்பட்ட அமைப்புகளுடன் இது தொடர்புகளை பேணி, புலிகளுக்கு எதிரான பரப்புரையையும் செயற்பாடுகளையும் முன்னெடுக்கிறது. சனவரி 2009 இல் புலிகளின் தோல்விகளுக்கு பின்பு கனடிய பொது ஊடகங்ளில் இலங்கை அரசுக்கு சார்பாக்க இவர்கள் பரப்புரையை மிகவும் ஆர்வத்துடனும் வெளிப்படையாகவும் மேற்கொள்கிறார்கள். இலங்கை அரசு மேற்கொண்டுவரும் தமிழர் இனவழிப்பு தொடர்பாக இவர்கள் எந்த நடவிடிக்கைகளையும் எடுக்கவில்லை என்பது குறிப்பிடத்தக்கது. ஒப்பீட்டளவில் கனேடியத் தமிழர் மத்தியில் இந்த அமைப்புக்கான ஆதரவு மிகச் சிறியதே.
# கனடிய ஜனநாயக தமிழ்ப் பண்பாட்டு ஒன்றியம்

## இவற்றையும் பாக்க

- தேனீ வலைத்தளம்
- ஈழ இயக்கங்கள்
# ஏசியன் டிரிபியூன்

**ஆசியன் ரிபியூன்** என்பது இலங்கை இனப்பிரச்சினை தொடர்பாக செய்திகளை வெளியிடும் ஒரு ஆங்கில இணைய வலைத்தளம் ஆகும். க. த ராசசிங்கம் என்ற இலங்கைத் தமிழரால் நாடத்தப்படும் இந்த வலைத்தளம், விடுதலைப் புலிகளை கடுமையான விமர்சிக்கும் வலைத்தளம் ஆகும். எல்லாதரப்பட்ட இலங்கை அரசின் செயற்பாடுகளை நியாப்படுத்தி இந்த வலைத்தளம் செய்தி வெளியிடுகிறது.
# ஏசியன் டிரிபியூன்

## இவற்றையும் பாக்க

- தேனீ வலைத்தளம்
# சனவரி 31, 2009 பிரித்தானியா கண்டனப் பேரணி

**சனவரி 31, 2009 பிரித்தானியா கண்டனப் பேரணி** என்பது இலங்கை அரசு மேற்கொண்டுவரும் ஈழத்தமிழர் இனவழிப்பை கண்டித்து இலண்டனில் சனவரி 31, 2009 இல் பிரித்தானியத் தமிழர்களால் நடாத்தப்பட்ட எதிர்ப்புப் போராட்டம் ஆகும். இதில் 50 000 மேற்பட்ட தமிழ் மக்கள் கலந்து கொண்டதாக பிபிசி செய்திகள் வெளியிட்டுள்ளது. இது British Tamil Forum ஆல் ஒழுங்கு செய்யப்பட்டது. இதில் பல பிரித்தானிய நாடாளுமன்ற உறுப்பினர்கள் கலந்துகொண்டு இலங்கை அரசைக் கண்டித்தனர்.
# கப்பல் போக்குவரத்து

**கப்பல் போக்குவரத்து** ( ship transport ), பயணிகள் கப்பலின் மூலம் மக்களையும் மற்றும் சரக்கு கப்பலின் மூலம் சரக்குகளையும் உலகின் ஒரு இடத்தில் இருந்து மற்றொரு இடத்துக்கு கொண்டு செல்வதை குறிக்கும். வரலாற்று பார்வையில் பயணிகள் கப்பல் போக்குவரத்து வெகுவாக குறைந்திருப்பினும், இன்னும் , குறைந்த தொலைவு பயணங்களுக்காகவும் கப்பல்கள் பயன்படுத்தப் படுகின்றன. கடல் போக்குவரத்து மிகப் பெரிய அளவில் சரக்குகளை கொண்டு செல்லவே உலகம் முழுவதும் பயன் படுகிறது.
வான்வழி போக்குவரத்தை விட மிக மெதுவாக இருப்பினும், நவின கப்பல் போக்குவரத்து மிகப் பெரிய அளவிலான கெடாத பொருள்கள் வான்வழி போக்குவரத்தில் ஆகும் செலவை விட மிகக் குறைந்த செலவில் கொண்டு செல்லும் திறன் கொண்டது.  
பொதுவாக நீர்வழிப் போக்குவரத்து பன்னாட்டு வர்த்தகத்திற்கே பயன்படினும், பரப்பில் பெரிய நாடுகளில் உள்நாட்டு வர்த்தகத்திலும் பயன்படுத்தப் படுகிறது. இராணுவத் தேவைகளுக்காகவும் கப்பல் போக்குவரத்து பெரிதும் உபயோகப்படுத்தப்படுகிறது.  
கப்பல் போக்குவரத்தின் மூலம் பெரும்பாலும் இரும்பு தாது, நிலக்கரி, பாக்சைட்டு தாது ஆகிய மூலப்பொருட்களும், பல வேதியல் மூலப்பொருட்களும், உரங்களும், பெட்ரொலியம் சார்ந்த எரிபொருட்களும் கொண்டு செல்லப் படுகின்றன. இது தவிர, தொகுக்கக்கூடிய பொருள்கள் ஒரே தரமான கொள்கலன்களில் அடைக்கப்பட்டு கொள்கலக் கப்பல்கள் மூலம் கொண்டு செல்லப் படுகின்றன. கொள்கலனாக்கம் கப்பல் போக்குவரத்தில் மாபெரும் வளர்ச்சிக்குக் காரணம் என்றால் அது மிகையாகாது.
# கப்பல் போக்குவரத்து

## வெளியிணைப்புகள்

- Mercantile Marine community
- Merchant Navy officer's community
- Social & Economic Benefits of Marine Transport from "NOAA Socioeconomics" website initiative
- Thomas Cook Timetable - provides a list of all known airplane, rail and boat connections
- AXS-Alphaliner Top 100 - liner market share in TEUs (updated daily)
# டேச்சு அரசியல் கைதிகள் முகாம்

**டேச்சு கைதிகள் சிறைச்சாலை** (*Dachau Concentraion Camp*) என்பது நாசி ஜெர்மனியின் கைதிகள் சிறைச்சாலையைக் குறிக்கும். அரசியல் கைதிகளையும் கம்யூனிஸ்டுகளையும் போர்க்கைதிகளையும், நாசி எதிர்ப்பாளர்களையும், தேசத்துரோகம் புரிபவர்களையும், அரசியல் பத்திரிகையாளர்களையும் அடைத்து வைத்துக் கொடுமைப்படுத்தும் இடமாக 29 ஏப்ரல், 1935 வரை செயல்பட்டது. இது ஜெர்மனியின் பவேரியா மாநிலத்திலுள்ள முனிச்சுக்கு அருகாமையிலுள்ள டேச்சு என்னும் ஊரில் அமைந்துள்ளது. மார்ச் 1933 ல் ஹைன்ரிச் ஹிம்லர் ஆட்சியின் போது இது திறக்கப்பட்டது. ஆரம்பத்தில் இது சாதரண சிறைச்சாலையாகத்தான் தொடங்கப்பட்டது. 1933 ஜூலை 6 ஆட்சி கலைந்தபின் இட்லரின் ஆளுமையில் இதன் செயல்பாடுகள் மாற்றப்பட்டன. இது அரசியல் கைதிகளின் சிறைச்சாலையாக அறிவிக்கப்பட்டது. டேச்சு சிறைச்சாலைக்குப்பிறகு இந்த பின்பற்றல் நடைமுறை அனைத்து நாசிச் சிறைச்சாலைகளுக்கும் விரிவுபடுத்தப்பட்டன.
# டேச்சு அரசியல் கைதிகள் முகாம்

## சிறைச்சாலையின் கொடுமைகள்

உலகிலேயே மிகக் கொடூரமான சிறைச்சாலை இதுவாகத்தான் இருக்கும். இதை ஒற்றி அமைந்துள்ள அவுஷ்விட்ஸ் சிறைச்சாலையை ஒப்பிடுகையில் இந்த சிறையிலேயே அதிகமான கொடுமைகள் நடந்ததாக கூறப்படுகிறது. இது மக்கள் நடமாட்டமில்லாத, நகரத்துக்கு வெளியே அமைந்துள்ளதால் இந்த சிறையைப்பற்றி ஜெர்மனி மக்கள் அவ்வளவாக அறியவில்லை. இவ்விடத்தை அணுகவோ, நிழற்படம் எடுக்கவோ அல்லது விமர்சிக்கவோ அனுமதியில்லை. இங்கு பணிபுரிபவர்களுக்கு சங்கேத எச்சரிக்கையும் கொடுக்கப்பட்டது. அது பின்வருமாறு;  
*கடவுளே என்னை ஊமையாக்கிவிடு டேச்சுக்கு வருவதை விரும்பவில்லை*;  
இந்த சிறைச்சாலையில் 20 லட்சம் கைதிகள் இறந்தனர். அதில் மூன்றில் ஒரு பங்கு யூதர்கள் எனக்கூறப்படுகிறது. இந்த சிறைச்சாலை போதிய வெளிச்சமின்றி இருட்டறை கூடாரமாக அமைக்கப்பட்டிருந்தது. வெளிச்சக் குறைபாடு, சுகாதாரமின்மை, பசிக்கொடுமையால் பல கைதிகள் இறந்து விடுவர். எப்போதாவது உணவு, நோய்வந்தால் போதிய சிகிச்சையளிக்காமை கொட்டகையில் பலரும் அடைக்கப்படுதல், போன்ற கொடுமைகள் மிகச் சாதாரணமாக நிகழும். பிணங்கள் அடுக்கடுக்காக எடுத்துவந்து கொட்டப்பட்டு இங்குள்ள எரிமேடையில் எரிக்கப்படும்.  
பலரை விசாரணையில்லாமல் சுடப்பட்டும், தூக்கில் தொங்கவிடப்பட்டும் கொல்லப்படுவர். இவர்களை எரிக்க இங்கேயே இரு எரிமேடைகள் அமைக்கப்பட்டு இருந்தது. பலர் கொத்தடிமைகளாகவும், அடிமைத் தொழிலாளர்களாகவும் முதலாளிகளுக்கும், நிலச்சுவான்தாரார்களுக்கும் அடிமைகளாகவும் விற்கப்படுவர். 1945  
ல் ஜெர்மனி நேசநாட்டு அணியினரால் வீழ்ந்தபோது அமெரிக்க இராணுவம் வந்து இவ்விடத்தை மீட்டு கைதிகளுக்கு விடுதலையளித்த்து. அதன் பிறகே இந்த சிறைச்சாலையின் கொடுமை வெளி உலகுக்கு தெரியவந்தது. தற்பொழுது இச்சிறைச்சாலை மக்கள்அருங்காட்சியாமாக செயல் படுகிறது. இட்லரின் மனிதவுரிமை மீறலுக்குச் சான்றாக இச்சிறைச்சாலை விளங்குகிறது.
# டேச்சு அரசியல் கைதிகள் முகாம்

## டேச்சு முகாமில் படுகொலை செய்யப்பட்டவர்கள்

- நூர் இனாயத் கான்
# 2009 கனடாவில் தொடர் எதிர்ப்புப் போராட்டங்கள்

இலங்கையில் தமிழர் இனவழிப்பைக் கண்டித்தும், கனடிய அரசை தமிழர்களுக்கு உதவக் கோரியும், கனடியர்கள் மத்தியிலும் தமிழரிடையேயும் கூடிய விழிப்புணர்வை ஏற்படுத்தவும் **கனடாவில் 2009-ல் தொடர் எதிர்ப்புப் போராட்டங்கள்** நடைபெற்றுவந்தன. கவனயீர்ப்பு, உண்ணாநிலை, ஆர்ப்பாட்டம், மனிதச் சங்கிலி, கையெழுத்துப் போராட்டம் என பல வகைகளில் இப் போராட்டங்கள் மேற்கொள்ளப்பபட்டன.
# 2009 கனடாவில் தொடர் எதிர்ப்புப் போராட்டங்கள்

## நான்கு தளங்கள்

நான்கு முனைகள் இப்போராட்டத்தின் இலக்குகளாக இருந்தன.
# 2009 கனடாவில் தொடர் எதிர்ப்புப் போராட்டங்கள்

## நான்கு தளங்கள்

### ஊடகத் தளம்

இலங்கையில் அரசு மேற்கொண்டு வரும் போர் பயங்கரவாதத்துக்கான போர் என இலங்கை
அரசும், இலங்கை அரசுக்கு சார்பான அமைப்புக்களும் கடும் பரப்புரை மேற்கொண்டுவந்தன. இதை மீறி
அங்கு இலங்கை அரசு மேற்கொண்டுவரும் இனவழிப்பை ஊடகங்ளுக்கு எடுத்துச்சொல்லி வருவது எதிர்ப்போராளிகளின் ஒரு முக்கிய கவனமாக இருந்தது.
# 2009 கனடாவில் தொடர் எதிர்ப்புப் போராட்டங்கள்

## நான்கு தளங்கள்

### அரசியல் தளம்

அப்பொழுது, கனடாவின் நடுவண் அரசாக இருந்த கனடிய மரபுவழி அரசு இலங்கை அரசுக்கு சார்பானதாக இருந்தது. எனினும், தொடர் போராட்டத்தின் மூலம், தமிழ் மக்களுக்கு ஏற்படும் இழப்புகளை பற்றி எடுத்துச் சொல்ல முயற்சி செய்யப்பட்டது. உணவு, மருந்து, உறைவிடம் எப்படி போர் கருவிகளாக இலங்கை அரசால் பயன்படுத்தப்பட்டது பற்றி எடுத்துக்கூறப்பட்டது.
# 2009 கனடாவில் தொடர் எதிர்ப்புப் போராட்டங்கள்

## நான்கு தளங்கள்

### பொருளாதரத் தளம்

கனடாவில் வாழும் தமிழர்கள் இலங்கையில் உற்பத்தியாகும் பொரும் தொகைப் பொருட்களை கொள்வனவு செய்கிறார்கள். இதை தடுப்பது எதிர்ப்புப் போராளிகளின் இலக்கு ஆகும்.
# 2009 கனடாவில் தொடர் எதிர்ப்புப் போராட்டங்கள்

## நான்கு தளங்கள்

### குடிமக்கள் தளம்

பேரணிகளில், வீதிச் சந்தியில் மட்டுமல்லாமல், நாளாந்தம் சந்திக்கும் இதர மக்களிடமும் இலங்கைப் போரின் கொடுமைகள் பற்றி எடுத்துச் சொல்லவது உத்தியாக இருந்தது.
# பெப்ரவரி 4, 2009 சுவிட்சர்லாந்து தமிழர் பேரணி

**சுவிட்சர்லாந்து தமிழர் பேரணி** என்பது இலங்கைத் தமிழர் இனவழிப்பை எதிர்த்து பெப்ரவரி 4, 2009 அன்று சுவிட்சர்லாந்து பெரும்நகரான ஜெனீவாவில் நடாத்தப்பட்ட ஆர்ப்பாட்ட பேரணி ஆகும். இதில் 5000 மேலாண தமிழர்கள் கலந்துகொண்டார்கள். இந்த நிகழ்வை சுவிட்சர்லாந்து தமிழ் இளையோர் அமைப்பு ஒழுங்குசெய்தது.
# சனவரி 29, 2009 பிரான்சியத் தமிழர் பேரணி

**பிரான்சியத் தமிழர் பேரணி** என்பது இலங்கைத் தமிழர் இனவழிப்பை எதிர்த்து சனவரி 29, 2009 பிரான்சின் தலைநகரான பாரிசில் நடாத்தப்பட்ட ஆர்ப்பாட்ட பேரணி ஆகும். இதில் 10 000 மேலாண பிரான்சியத் தமிழர்கள் கலந்துகொண்டார்கள். இந்த நிகழ்வை உலகத் தமிழர் ஒருங்கிணைப்புக் குழு ஒழுங்குசெய்தது.
# கருஞ்சேனை

**கருஞ்சேனை ** (Black Shirts) என்பது இத்தாலியின் பாசிச துணை இராணுவ அமைப்பாகும். முதல் உலகப் போர், மற்றும் இரண்டாம் உலகப்போரில் இப்படையினரின் பங்கு குறிப்பிடத்தக்கது. இவர்கள் *தேசிய பாதுகாப்பு இராணுவ சேவை* என்ற அமைப்பிலும் செயல்பட்டனர்.
# கருஞ்சேனை

## பெயர்க் கராணம்

இத்தாலியின் வரலாற்று நாயகனாக போற்றப்படுகிற ஜியூசெப் கரிபால்டியின் செஞ்சேனைகளின் செயல்பாடுகளில் கொண்ட ஈர்ப்பால் பெனிட்டோ முசோலினி இந்த கருஞ்சேனை என்ற இராணுவ அமைப்பை தன் அரசியல் செயல்பாட்டிற்கு உறுதுணையாக இருக்க உருவாக்கினார். இதன் அங்கத்தினர்களாக துணை இராணுவத்தினர், அறிவாற்றல் மிக்க தேசியவாதிகள், முன்னால் இராணுவ அதிரடிப் படைவீரர்கள், சிறு நில விவசாயிகள், தொழிற் சங்கத்தினர் இருந்தனர்.
# கருஞ்சேனை

## செயல்பாடுகள்

இப்படையினர் முசொலினியின் செல்வாக்கை உயர்த்த *கொடுரச்செயல்கள், குழுப்பாலியியல் வன்செயல்கள், பயமுறுத்தல்,* போன்ற செயல்களை முசோலினியை எதிர்ப்பவர்களிடம் புரிந்தனர். இவர்களையுடைய புதிரான செயல்களில் ஒன்றான உணவு பழக்கம் கேஸ்டர் எணைணெயை குடிப்பது, இவர் அமைப்பினரின் உடையைப் பார்த்து இவரிடம் நட்பு பாராட்டிய இட்லர் அவருடைய நாசி ஜெர்மனி இராணுவத்துக்கும் இந்த உடையை மாதிரியாக வைத்து பழுப்பு நிறத்தில் (Brown Shirts) சீறுடை வழங்கினார். கருஞ்சேனை அமைப்பு முசோலினி இறக்கும் வரை செயல்பட்டது பின் கலைக்கப்பட்டது.
# பிரித்தானியத் தமிழர் பேரவை

**பிரித்தானியத் தமிழர் பேரவை** என்பது பல்வேறு பிரித்தானியா தமிழர் அமைப்புகளின் ஒரு குடை அமைப்பு ஆகும். ஈழப் போராட்டத்தை முன்னெடுப்பது, பாதிக்கப்பட்ட மக்களுக்கு உதவுவதும் இவர்களின் நோக்கம் ஆகும். ஊடக, அரசியல், பொருளாதார, குடிமக்கள் தளங்களில் முனைப்பாக இவர்கள் செயற்படுகிறார்கள். குறிப்பாக பிரித்தானியா அரசியல்வாதிகள் இலங்கை இன அழிப்பு எதிராகக் குரல் கொடுக்க இவர்கள் உந்திவருகிறார்கள். சனவர் 31, 2009 இல் இந்த அமைப்பு ஒழுங்கமைத்த பேரணியில் 50 000 மேற்பட்ட மக்கள் கலந்துகொண்டனர்.
# இலங்கைத் தமிழர் பாதுகாப்பு அமைப்பு

**இலங்கைத் தமிழர் பாதுகாப்பு அமைப்பு** என்பது சனவரி 2009 இல் இலங்கை அரசின் தீவிர தமிழர் இனவழிப்பை நிறுத்துவதற்கு நடவடிக்கைகள் எடுக்கவென அமைக்கப்பட்ட ஒரு கூட்டமைப்பு. இந்த அமைப்பில் திமுக இணையவில்லை. அதற்கு மாற்றாக இலங்கை தமிழர் நல உரிமை பேரவை என்ற பெயரில் ஒரு அமைப்பை திமுக அமைத்தது.
# இலங்கைத் தமிழர் பாதுகாப்பு அமைப்பு

## உறுப்பு அமைப்புகள்

- பாட்டாளி மக்கள் கட்சி
- இந்திய பொதுவுடமைக் கட்சி
- மறுமலர்ச்சி திராவிட முன்னேற்றக் கழகம்
- விடுதலைச் சிறுத்தைகள்
- தமிழ்த் தேசிய இயக்கம்
- தமிழீழ விடுதலை ஆதரவாளர் ஒருங்கிணைப்பு குழு
# புரட்சிகர மாணவர் இளைஞர் முன்னணி

**புரட்சிகர மாணவர் இளைஞர் முன்னணி** என்பது தமிழ்நாட்டில் இயங்கும் ஓர் இடதுசாரி அமைப்பு. கல்வி தனியார்மயமாக்கம், மறுகாலனித்துவம், சாதியம், முதலாளித்துவம், இலங்கைத் தமிழர் இனவழிப்பு போன்வற்றுக்கு எதிராக இந்த அமைப்பின் செயற்பாடுகள் அமைகின்றன. பகத்சிங், லெனின், ஸ்ராலின் போன்றோரை இது முன்னுதாரணமாக கொள்கிறது.
# இலங்கை தமிழர் நல உரிமை பேரவை

**இலங்கை தமிழர் நல உரிமை பேரவை** என்ற அமைப்பு திமுக பெப்ரவரி 3, 2009 அன்று நடாத்திய செயற்குழு கூட்டத்தில் அமைக்கப்பட்டது. சில நாட்களுக்கு முன்னர் பாமக, மதிமுக, விசி, இந்திய பொதுவுடமைக் கட்சி போன்ற கட்சிகளின் கூட்டாக அமைக்கப்பட்ட இலங்கைத் தமிழர் பாதுகாப்பு அமைப்பு இருந்து விலகி திமுக இந்த அமைப்பை முன்னெடுக்கிறது. திராவிடர் கழகத்தின் தலைவர் வீரமணியும் இந்த அமைப்பில் இடம்பெறுகிறார். கனிமொழி உட்பட இதர திமுக உறுப்பினர்கள் பல இக்குழுவில் இடம்பெறுகின்றனர்.
# இலங்கை தமிழர் நல உரிமை பேரவை

## விமர்சனம்

"இலங்கை விவகாரத்தில் திமுக செயற்குழு நிறைவேற்றிய தீர்மானம் தமிழர்களை வெட்கப்பட வைத்துள்ளது. இது, காதில் பூ சுற்றும் வேலை என்று பாமக நிறுவனர் ராமதாஸ் கூறியுள்ளார்."
# இணைய அரசு

**இணைய அரசு** அல்லது இணைய ஆட்சி என்பது அரசின் பல்வேறு தேவைகளுக்கு இணைய தொழில்நுட்பத்தை பயன்படுத்துவது ஆகும். தகவலையும் சேவைகளையும் இணையம் ஊடாக பொது மக்களுக்கும் நிறுவனங்களுக்கும் இதர அரச உறுப்புகளுக்கும் இணைய அரசு ஊடாக வழங்கலாம். சட்டம், நீதி, நிர்வாகம் என அனைத்து அரசு துறைகளிலும் இணைய அரசு பயன்படுகிறது.
# இணைய அரசு

## பரிவர்த்தனை (Transaction)

- மின் வரி சமர்ப்பிப்பு
- மின் நலப் பதிவு
- வாகனப் பதிவு
- பிறப்புச் சான்றிதழ்
- இறப்புச் சான்றிதழ்
- தானுந்து ஓடுநர் அனுமதிப் பத்திரம் - Driver's license
- அடையாள அட்டை
- கூப்பன்
- நில உரிமை ஆவணங்கள்
- நலம் அட்டை - Health Care Card
- ஓய்வூதியம்
- உதவித்தொகை
- மாணவர் கடன்
- voters registration
- திருமணப் பதிவு
- அமைப்புகள் பதிவு
- Encumbrance Certificate
- Telemedicine
- online utility payment service
- knowledge base
- Reporting Crime
- Request for police, fire, ems
- Passport Renewal
# இணைய அரசு

## தகவல் (Information)

- அரச துறைகளும் சேவைகளும்
- அரச அறிக்கைகள்
- வரவு செலவுத் திட்டம்
- அரச திட்ட விபரங்கள்
- நாடுளுமன்ற உறுப்பினர்களின் செலபு விபரங்கள்
- Trails listing
- Statistics
- Tourist Information
- Transport information
# இணைய அரசு

## ஊடாட்டம் (Collaboration)

- கொள்கையாக்கம்
- பின்னூட்டம் (Feedback)
- முறையீடு (Complain Mechanism)
# இணைய அரசு

## இவற்றையும் பாக்க

:en:Open source governance
# பெப்ரவரி 4, 2009 தமிழர் இனவழிப்பு தொடர்பாக கனடடிய பாராளுமன்ற அவசர விவாதம்

தமிழர் இனவழிப்பு தொடர்பாக கனடடிய நாடாளுமன்ற அவசர விவாதம் என்பது கனடிய நாடாளுமன்றத்தில் பெப்ரவரி 4, 2004 இலங்கைச் சுரந்திரநாள் அன்று இலங்கை அரசு மேற்கொண்டுவரும் தமிழர் இனவழிப்பு தொடர்பாக நடாத்தப்பட்ட அவசர விவாதக்ம் (Emergency Debate) ஆகும். நாடாளுமன்றத்தை உறுப்பினர்கள் இலங்கை அரசின் படுகொலைகளை, கடத்தைல்களை, கைதுகளை, சித்தரவதைகளை, மனித உரிமை மீறல்களை, பட்டிபோடுதலை, மருத்துமனைகளை குண்டுபோடுதலை கடுமையாக கண்டுத்தனர். கனேடியத் தமிழர்களின் உறுவினர்கள் உணவில்லாமல், மருந்தில்லாமல், இருக்க இடமில்லாமல் அலையும் பரிதாப நிலையை விபரித்தனர். கனடிய அரசு அரச சார்பற்ற நிறுவனங்கள் உடாக வழங்க இருக்கும் 3 மில்லியன் ஒரு தொடக்கம் ஏன்றும் இன்னும் அதிகம் உதவ வேண்டும் என்று வேண்டினர். இலங்கைத் தமிழர்கள் கனடாவுக்கு வருவதை இலகுவாக்க வேண்டும் என்று வேண்டினர். Common Wealth, UN, போன்ற தளங்களில் இலங்கை அரசை கண்டிக்க நடவடிக்கைகள் எடுக்க வேண்டும் என்று வேண்டினர். இலங்கைத் தூதரகத்தை, வெளியுறவு அமைச்சைத் தொடர்பு கொண்டு கனடிய அரசின் கண்டிப்பை தெரிவிக்க வேண்டினர்.
# பெப்ரவரி 4, 2009 தமிழர் இனவழிப்பு தொடர்பாக கனடடிய பாராளுமன்ற அவசர விவாதம்

## Complete Debate

- Emergency Debate
# வீட்டோ அதிகாரம் பெற்ற நாடுகள்

**ஐக்கிய நாடுகளில் வீட்டோ அதிகாரம்** (*United Nations Security Council veto power*) எனப்படுவது ஐக்கிய நாடுகள் பாதுகாப்பு சபையில் நிரந்தர உறுப்பு நாடுகளாக இருக்கும் சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து), ஐக்கிய அமெரிக்கா ஆகிய ஐந்து நாடுகள் கொண்டுள்ள சிறப்பு அதிகாரம் ஆகும். இரண்டாம் உலகப்போரின் வெற்றிக்கு இந்த 5 நாடுகளின் பங்கு வெளியுலகுக்குத் தெரிய வந்ததால் ஐநா அமைக்கப்பட்ட 1946 ஆம் ஆண்டு முதல் வீட்டோ (தடுத்து நிறுத்தும்) அதிகாரம் பெற்ற நாடுகள் என்ற சிறப்பை இந்நாடுகள் பெறுகின்றன. இந்த அதிகாரத்தை ஐ நா பாதுகாப்பு சபையின் பச்சை அறிக்கை (The green papers of U N Security Council) தெளிவுபட அறிவித்துள்ளது. இதன்படி பாதுகாப்பு சபையின் பெரும்பான்மை உறுப்பினர்களின் (இதர உறுப்பு நாடுகள்) ஆதரவு பெற்றிருந்தாலும் இந்த 5 நாடுகளின் எவரேனும் ஒருவர் எதிர்ப்பு தெரிவித்து வாக்களித்தால் அந்தத் தீர்மானம் தோல்வியடையும் என்று ஐ நா சட்ட பிரிவு 27 ல் வரையறுக்கப்பட்டுள்ளது.  
ஐ நா பாதுகாப்பு சபையின் நிரந்தர உறுப்பினர்களாக இருக்கும் வீட்டோ அதிகாரம் பெற்ற நாடுகளின் தேசியக் கொடிகள்:  
-
-
-
-
-
# கோபம்

**கோபம்** (Anger) என்பது மனிதர்களுக்கிடையே தோன்றும் கடுமையான உணர்ச்சியாகும். இது சிறிய எரிச்சல் அளவில் இருந்து கடுமையான வெறி கொண்டதாக இருக்கலாம். கோபம் ஏற்படும்போது உடலளவில் அதிக இரத்த அழுத்தம் வேகமான இதயத்துடிப்பு, அட்ரினலின் மற்றும் நார்அட்ரினலின் நோரட்ரினலின் அதிகம் சுரக்கலாம். யூ.ஸி. இர்வின்னை சேர்ந்த ரேமண்ட் நோவாகோ, 1975லிருந்து இது சம்மந்தமாக மிகுதியான இலக்கியங்களை அளித்து உள்ளார், அவர் கோபத்தை மூன்று விதமாக வகைப்படுத்தி உள்ளார்:
அறிவை பாதிக்க கூடியது, உடலை பாதிக்ககூடியது, நடத்தையை பாதிக்கக்கூடியது. வில்லியம் டிஃபூர் எனும் கோப மேலாண்மை எழுத்தாளர், கோபத்தை உயர் அழுத்த சமையல் பாத்திரம் அதாவது அழுத்தச் சமையற்கலனுடன் (பிரஷர் குக்கர்) ஒப்பிடுகிறார்: நமது கோபத்தின் மீது நாம் அழுத்தம் கொடுக்கலாம், ஆனால் அது வெடிக்கும் வரையே.  
கோபம் என்பது ஒரு ஆக்கிரமிப்பு உணர்ச்சியாக நம் அறிவிலும், உடலிலும், நடத்தையிலும் மாற்றத்தை ஏற்படுத்த கூடியது. ஒரு மனிதன் தன்னை அச்சுறுத்தும் வேறு ஒரு வெளி சக்தியை எதிர்க்க எடுக்கும் முடிவே மூளையின் தேர்வான கோபம். கோபத்தின் வெளிப்பாடுகளை முக பாவனைகள், உடல் மொழி, மூர்க்கத்தனமான நடவடிக்கைகள் ஆகியவற்றால் கண்டறியலாம். மனிதர்களோ, மிருகங்களோ கோபத்தின் வெளிப்பாடுகளாக மிகுந்த சப்தம் எழுப்புவது, உடலை பெரிதாக்க முயற்சிப்பது, பற்களை காட்டுவது, முறைப்பது முதலியவற்றை தங்கள் எதிரிகளின் அச்சுறுத்தலை நிறுத்த தரும் ஒரு எச்சரிக்கையாகும்.  
நவீன உளவியலாளர்கள் கோபம் என்பது முதன்மையான, இயற்கையான, முதிர்ந்ததான, அனைத்து மனிதனுக்கும் ஏற்படும் தொடர்ந்து வாழ்தலுக்கான் ஒரு அனுபவமாக கருதப்படுகிறது. கோபம் ஒரு மனிதனின் நடவடிக்கையை திருத்த உளவியல் வளங்களை திரட்டும்; ஆனால் கட்டுப்படுத்த முடியாத கோபம் ஒரு மனிதனின் தனிப்பட்ட அல்லது சமூக நலனில் எதிர்மறையான பாதிப்புகளை ஏற்படுத்த கூடியது. பல ஞானிகள் கோபத்தின் விளைவுகளை பற்றி எச்சரித்தாலும் கோபத்தின் உள்ளார்ந்த மதிப்பின் மீது பல வேற்றுமைகள் இருந்த வண்ணமே உள்ளது. கோபத்தை கட்டுபடுத்தும் வழிமுறைகளை வழங்கிய ஞானிகள் அதனால் எற்படும் தீய விளைவுகளையும் எடுத்து கூறியுள்ளனர்.
# கோபம்

## சினம் குறித்து அகராதியில் குறிப்பிடப்பட்டுள்ள பொருள்கள்

சங்க இலக்கியத்தில் கதம், சீற்றம், சினம், வெகுளி முதலிய சொற்கள் கோபத்தை உணர்த்தும் சொற்களாகப் பயின்று வந்துள்ளன.-
- சினம் = கோபம், நெருப்பு, போர்
- சினத்தல் = புண் வீங்கிச் சிவத்தல்
- சினப்பு = புண் போன்ற வீக்கம், வேனற்கட்டி
- சினப்புண் = அழல்விரணம்
# கோபம்

## உளவியலும், சமூகவியலும்

உளவியலாளர்கள் மூன்று வகையான கோபத்தை கண்டறிந்துள்ளனர்; அதில் முதல் வடிவமான *பதற்றத்துடன் கூடிய திடீர் கோபம்* என்பதை ஜோசப் பட்லர் எனும் 18ஆம் நூற்றாண்டை சேர்ந்த ஆங்கில பாதிரியால் கண்டறியப்பட்டது. இது சுயப்பாதுகாப்பின் போது வெளிபடும். இரண்டாம் வடிவம் *அமைதியான உள்நோக்கத்துடன்* கூடியதாகும் இது ஒருவர் தன்னை நியாயமில்லாத வகையில் நடத்தும் போது உணரப்படும். இவை இரண்டும் வந்து செல்பவை மூன்றாவது வடிவ கோபம் தங்கள் இயற்கையான மனநிலையுடன் ஒன்றிபோவது எப்போதும் எரிச்சல் அல்லது கடுகடுப்பாக இருப்பது இந்த வகையின் வெளிப்பாடாகும்.  
கோபம் உளவியல் வளங்களை திரட்ட, தவறான நடத்தைகளை திருத்தும் உறுதியை ஊக்குவிக்க, சமூக நீதியை உயர்த்த, எதிர்மறை உணர்வுகள் மற்றும் மனக்குறைகளை நிவர்த்தி செய்ய, நம்மை பொறுமையாக இருக்க வைக்க உதவக் கூடியது. ஆனால் அதுவே சரியான வடிகால் இல்லாவிடில் அழிவைத் தர கூடியது. கோபம் தன் வலிமையான வடிவத்தில் மனிதனின் தகவல் செயல்ப்பாட்டுத் திறன், அறிவாற்றல், நடத்தை கட்டுப்பாடு முதலியவற்றை முடக்கக்கூடியது. மேலும் ஒரு கோபமான மனிதன் புற உண்மை, பச்சாத்தாபம், விவேகம் அல்லது சிந்தனையை இழந்து மற்றவர்க்கு தீங்கு விளைவிக்கலாம்.
# கோபம்

## காரணங்கள்

மனிதர்கள், தங்களை சார்ந்தவர்கள்/சார்ந்தவை அவமதிக்கபட்டாலோ, தாக்கப்பட்டலோ கோபமடைகின்றனர். உதாரணத்திற்கு ஒருவருடைய ஒரு சிற்றுந்து (கார்) சேதமடைந்து விட்டதென்றால், அந்த சேதத்திற்கு காரணம் வேறொருவர் என்பதை அறிந்தால் கோபமடைவார். அதுவே அவ்வண்டி இயற்கை சூழ்நிலையால் சேதமடைந்து விட்டதென்றால் வருத்தமடைவார். அல்லது தன்னால் அவ்வண்டி சேதப்படுத்தபட்டிருந்தால் அவர் வருத்தமடைவார். ஒருவர் தான் விரும்பியதை அடையாவிடில் கோபம் அடைவர்.
கோபத்தை அனுபவித்த ஒருவர் அது தனக்கு ஏற்பட்ட விடயங்களை கொண்டே கோபம் அடைகிறார். இவ்வாறான கருத்துக்கள், வெளிக்காரணங்களே தம் கோபத்திற்கு காரணம் என்னும் மாயையை உருவாக்குகிறது. இக்கருத்துக்கள் கோபமுற்றவரின் அனுபவமான சுய கண்காணிப்பு, இழப்பு, கவனமின்மை முதலியவற்றை அடிப்படையாக கொண்டே கணிக்கப்படுகிறது. கோபம் பல காரணங்களை ஒன்றாகச் சேர்ந்து தனிமையாக தோன்றுகின்றன. ஆனால் மக்களுக்கு தங்கள் கோபத்திற்கான காரணம் ஒன்றே எனும் முடிவுக்கு வருகிறார்கள்.  
கோபம் ஒருவரை அதிக நம்பிக்கைக்கு உள்ளாக்குகிறது. ஆபத்துக்கள் சிறியதாக தோன்றும், தாம் செய்யும் எதுவும் அபாயகரமானது அல்ல என்னும் எண்ணம் தோன்றும். கோபமானவர்கள் தங்களுக்கு கோபம் உண்டாக்கும் செயலை எதிர்பார்த்தே இருப்பர். அவர்கள் தங்கள் நிலையின் உண்மையறியாது அடுத்தவர் மீது பழிச் சுமத்துவதையே நாடி இருப்பர். அவர்களுக்கு ஏதேனும் மாற்று கருத்து தெரிவிப்பின் அது அவர்களை மேலும் கோபம் அடையச் செய்யும். கோபம், ஒருவரை சமூகத்தில் உயர்ந்தவனாக காட்டவும், பேரம் பேசுவதில் சிறந்தவனாக காட்டவும் உபயோகப்படுத்தப்படுகிறது. ஒரு ஆய்வில் மக்கள், மகிழ்ச்சியான ஆசாமியை விட கோபமான ஆசாமிக்கே அதிகம் வளைந்து கொடுக்கின்றனர் என தெரிவிக்கிறது.